A fogkő képződése főként a nehezebben elérhető helyeken történik, így helyesen elvégzett és rendszeres szájápolás mellett azért lehet csökkenteni a kialakulásának esélyét és ütemét. A helyes fogmosás mellett érdemes alkalmazni a fogközök tisztítására fogselymet, illetve fogköztisztító kefét. Szintén nagy segítséget jelenthet a fogkő visszaszorításában egyes öblögetők alkalmazása is. Abban az esetben azonban, ha már észleljük a fogkőlerakódást, minél hamarabb kérjünk szakértő segítséget, hiszen a fogkő rengeteg fogászati probléma melegágya lehet! A fogkő eltávolításával megúszhatjuk a nagyobb gondokat, és esztétikailag is szebb mosolyt kaphatunk.